חוק שיפוט בתי דין רבניים (נישואין וגירושין) (תיקון מס' 5 והוראת שעה), התשפ"ב-2021 
הצעת חוק ממשלתית, הכנסת ה-24
פורסם: ספר החוקים, חוברת 2937, עמ' 464, 2021-11-30T00:00:00+02:00
תיקון מס' 4  (להלן – התיקון) לחוק שיפוט בתי דין רבניים (נישואין וגירושין) (להלן – החוק)  אשר נחקק כהוראת שעה בשנת 2018 לשלוש שנים, הסמיך את בתי הדין הרבניים בישראל לדון בתביעת הגירושין של מי שאינם אזרחי המדינה ותושביה ואף אינם עונים לתנאי הזיקה הקבועים בסעיף 4א לחוק, במקרים שבהם הנישואין נערכו לפי דין תורה והאישה לא קיבלה גט מנישואין אלה בבית דין מחוץ לישראל .
הוחלט להפוך את התיקון מהוראת שעה להוראת קבע תוך ביצוע ההתאמות הנדרשות לכך בחוק.